Begrunnelse

Pkt 2

Dersom Stortinget beslutter å endre dagens kommunestruktur må dette gjennomføres slik at nåværende Gjemnes kommune fortsatt blir en del av Nordmøre. Det er stortingets oppgave å ta endelige beslutninger og fastsette kommunegrenser og administrative inndelinger av landet . Ikke regjeringens og enkelte maktovergripende politikeres, som signalisert ved betimelig lekkasje til media 16.12.2016

Vi ber om at eventuelle sammenslåinger eller grensejusteringer blir gjort i samsvar med lov og demokratiske prinsipper på en slik måte at store folkegrupper får beholde sin språklige, slektsmessige, identitetsmessige, og kulturelle tilhørighet. Innbyggerne i Gjemnes har sin tilhørighet,språk,og identitet i regionen Nordmøre i en mer enn tusenårig historie, og vi mener at dette er det viktigste å beholde for alle innbyggere for å opprettholde trygghet, stabilitet, og god mental helse i sine liv.

Vår tilhørighet er nivået av forbindelse vi føler med venner, familie, kolleger og samfunnet for øvrig. Studier på dette indikerer at jo større graden av sammenheng er, desto større følelse av personlig velvære. Personer med begrensede tilkoblinger kan oppleve følelsen av isolasjon og ha en økt risiko for psykiske forhold i tillegg til å ha færre tilgjengelige ressurser for sosial utvikling og support. **Vår Identitet**= personlighet= den man er. **Identitet** kan også betegne ens selvbilde eller selvoppfatning. I psykologien brukes **identitet** om den del av personens selvoppfatning som oppleves som særlig sentral, ekte og typisk for vedkommende. Vårt **Språk** er en bærebjelke i vår måte å oppfatte og forstå verden. Språket er med på å forme vår identitet. Språket setter rammer for våre valg. Språket skaper forventninger, og språket gir grobunn for fordommer. Vår **kultur** er de normer, verdier og tradisjoner som vi er oppvokst med og har lært i oppvekst, familie, skole ,og arbeide i det område vi tilhører.

***«Tenk at vi er blitt så rike at vi må nedlegge lokalt der trygghet skapes***. (Generalløytnant Robert Mood)

I **regiondebatten** i Møre og Romsdal fylkesting den 12.12,2016 fikk **fylkesordfører Jon Aasen** ordet til slutt og sa følgende : «*Saken er så spesiell . Vi setter vår identitet under votering uten innhold*»

I Gjemnes kan vi si om kommunereformen : **« Vi blir fratatt vår identitet uten debatt**» **Er vår sak spesiell nok til å få en debatt før beslutning blir tatt**.?

Mennesker som ikke føler så sterke bindinger til sitt føde-og oppvekstområdes historie og kultur, flytter selv til nye bosteder og finner seg ofte til rette med nye omgivelser og ny kultur. Å tvangsflytte hele kommunens befolkning er noe helt annet.

**En robust kommune er ikke nødvendigvis en stor kommune**, men en der det hersker lokal stolthet og sterk identitet t fordi en ny reform lar andre, mer kortsiktige hensyn, som f.eks. nåværende bo og arbeidsmarkeds strukturer, utdanningstilbud osv., være de viktigste premisser for nye administrative inndelinger. Disse faktorene er endret de senere tiår bl.a. som følge av endrede kommunikasjonsmåter og vilkår, og overordnet forvaltnings endrede prioriteringsvalg. Dette kan igjen endres som følge av nye prioriteringer og samfunnsvilkår.

Orkide -samarbeidet mellom kommunene på Nordmøre, har hatt stor betydning for kommunenes produksjon av tjenester. Ideen om å stå sammen i forberedelser av innkjøp, valg av leverandører, sette system i drift og drive intern opplæring og kompetanseutvikling, har styrket den enkelte kommune, og ført til effektive og økonomiske gevinster.

«Skoleløftet» har hatt stor betydning for grunnskolen i Gjemnes. Felles strategier med andre kommuner har hatt stor betydning for satsing og utvikling av IKT i vår kommune. Det faglige samarbeidet Gjemnes har hatt mot Romsdalsregionen er sterkt redusert etter at Kommunestyret vedtok å gå for nettverkssamarbeidet mot Nordmøre. En av årsakene til det er nok den betydninga IKT-samarbeidet har hatt, men også utviklinga av IKT som et faglig, pedagogisk virkemiddel. Samarbeidet har gitt struktur gjennom nettverk, system og IT-løsninger som fungerer svært godt på skolene. Fylkesmannen og KS har satset tungt på Nordmøre gjennom tilskudd på mer enn 1,5 mill kr for videre satsing på skoleutvikling, «Framtidas skole fram mot 2040». Som tittelen viser, er det perspektiv på skolesatsinga på Nordmøre.

Noen eksempler på Orkidè samarbeidet:

LØP: Kommunene har felles system for lønn, økonomi/regnskap og personal.

Helse: Felles system innenfor helse

Bygg og anlegg : felles karttjeneste, eiendomsarkiv

UM : Innbyggervarsling gjennom SMS.

**Dersom Gjemnes går ut av samarbeidet i Orkide vil det uten tvil ha negative konsekvenser for elever og ansatte i grunnskolen. Trykket på utvikling på Nordmøre har vært stort, det har utløst store og betydelige tilskudd både statlig og regionalt, og er en bekreftelse på at ledende og styrende organ har tro på det som skjer på Nordmøre. Samarbeidet har løftet Gjemnes. Kommunen bidrar selvsagt i samarbeidet, men erfaringa viser at vi får mer tilbake.**

Det betydelige interkommunale samarbeid Gjemnes har med nabokommunene i Orkidè og Orkidè IKT og den sterke integreringen og fellesskapet dette gir, har ikke vært tema i diskusjonene om kommunereformen. I Orkide kan saksbehandling skje fra et hvilket som helst rådhus på Nordmøre med infrastrukturen som er oppbygd gjennom IKT satsingen. Det betyr at administrative oppgaver kan løses av andre kommuner. Gjennom strukturene som er lagt kan kommuner fordele oppgaver mellom seg som f.eks. telefon/sentralbord, lønnskjøring, saksbehandling, byggesøknader, ulik faglig kompetanse, personalforvaltning, etc. Gjennom samarbeidet er det mulig å redusere driftskostnader ved å fordele administrative oppgaver, og gjennom det styrke faglige miljø. Fra før finnes m.a et sterkt IT-miljø i Kristiansund som server hele Nordmøre.

**Store statlige og kommunale midler og arbeidsinnsats som er investert i denne utviklingen vil for Gjemnes sitt vedkommende være bortkastet, om fylkesmannens og regjeringens ønske om å flytte Gjemnes fra Nordmøre til Romsdal, blir gjennomført.**

Fremtidens kommunikasjoner vil igjen endres fra dagens, og miljøvennlige og bærekraftige næringer blir bo og levegrunnlaget for, og krevd av, befolkningen i Gjemnes, så vel som i mange andre distrikter i landet.

Havbruk er i ferd med å bli den viktigste fremtidsnæringen i landet, og vi vil at nåværende og fremtidige innbyggere i Gjemnes skal få anledning til å utvikle næring i det fjordbassenget vi har felles med våre nabokommuner, som Tingvoll og Averøy.

Dette fjordbassenget er helt adskilt fra fjord og hav som kommunene i Romsdal grenser til.

Nabokommunen Tingvoll er av fylke og stat, satset på som øko kommune og landbruksnæringen i Gjemnes har hatt utstrakt samarbeid med samme næring i Tingvoll, og vi vil at dette skal fortsette, og styrkes.

Vi mener disse og andre fremtidshensyn sammen med bevaring av vår identitet og tilhørighet, blir bedre ivaretatt for innbyggerne i Gjemnes ved en felles administrativ og politisk styring sammen med resten av region Nordmøre, enn i en storkommune Molde, i Romsdal, som har en annen tilhørighet, kultur, og identitet enn oss.